Do nas je došlo reagiranje nekolicine ljudi da je župnik u Svetom Jurju na Bregu tijekom nedjeljne mise spominjao i opominjao ljude koji su dali milodare tijekom blagoslova kuća manje od 50 kuna. Nazvali smo župnika Ivicu Puškadiju i pitali o čemu se radi, a on nam je odgovorio:



„Rekao sam ljudima neka me ne vrijeđaju, ako imaju za sve neka ne podcjenjuju župnika. To je stvarno sramota. Djetetu kupe novi iPhone, a meni daju 20 kuna. Dolazim u neke obitelji gdje od mene rade bedaka. Svećenik nema druge plaće, on živi od milodara svojih župljana. Kod ljudi gdje je sirotinja nisam uzeo ništa.

Sadržaj se nastavlja...



Ako si cijelu godinu nisam zavrijedio više od 50 kuna, onda je to vrijeđanje. Spomenuo sam da sam zapisao ljude koji su dali manje od 50 kuna, možda je došlo vrijeme da budemo iskreni prema sebi. Ako me ne trebaju, neka mi ni ne otvaraju vrata.“